[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Kallas kohtuvo\u0303idust Kerese u\u0308le: so\u0303navabaduse sildi all ei saa laimata"}, {"text_idx": "#000005", "text": "Advokaadid, aga ka ajakirjanikud ja poliitikud peaksid aru saama, et so\u0303navabadus ja laimamine ei ole su\u0308nonu\u0308u\u0308mid, kommenteeris peaminister Kaja Kallas esimeses kohtuastmes saadud vo\u0303itu advokaat Paul Kerese u\u0308le."}, {"text_idx": "#000006", "text": "\"Sellised pisikesed asjad annavad lootust, et ehk on maailm tagasi normaalsusesse jo\u0303udmas. Ja normaalsuse all pean ma silmas seda, et ko\u0303ik \u2013 nii advokaadid kui ka ajakirjanikud ja ka poliitikud saaksid aru, et tegelikult ei ole laimamine kuidagi tasuta teenus ja see vo\u0303ib laimajale kalliks maksma minna. Igal juhul so\u0303navabadus ja laimamine ei ole su\u0308nonu\u0308u\u0308mid ja see vo\u0303iks olla viimase na\u0308dala o\u0303ppetund ko\u0303igile, kes siiani arvasid, et igasugu jama vo\u0303ib suust ta\u0308iesti karistamatult va\u0308lja ajada,\" ra\u0308a\u0308kis Kallas neljapa\u0308eval valitsuse pressikonverentsil."}, {"text_idx": "#000008", "text": "\"Just selline populistide vo\u0303iduka\u0308ik maailmas, kus to\u0303e asemel vo\u0303eti kasutusele nn alternatiivsed faktid ja vandeno\u0303uteooriad. Kus teaduspo\u0303hine la\u0308henemine asendati u\u0308hiskondlikus debatis usupo\u0303hisega ja maakera muutus ka kuidagi lapikuks. Ega need na\u0308hud kuhugi kadunud ole, aga samas va\u0308ike lootus paranemise osas on. Kui te vo\u0303tate kasvo\u0303i mo\u0308o\u0308dunud na\u0308dal uudise sellest, et Fox News peab maksma laimamise eest 800 miljonit dollarit. See na\u0308itab, et so\u0303navabaduse sildi all ei saa karistamatult ja teadlikku valet levitada. Ka mitte ajakirjandus,\" so\u0303nas peaminister."}, {"text_idx": "#000009", "text": "Harju maakohus tegi kolmapa\u0308eval otsuse peaminister Kaja Kallase hagis vandeadvokaat Paul Kerese vastu, leides, et Keres esitas Kallase suhtes valeva\u0308iteid ja peab moraalse kahju hu\u0308vitamiseks maksma 15 000 eurot."}, {"text_idx": "#000011", "text": "Kerese kaitsja, vandeadvokaat Oliver Na\u0308a\u0308s teatas ERR-ile, et plaanib otsuse ja\u0308rgmises kohtuastmes vaidlustada."}, {"text_idx": "#000013", "text": "Kallase hagi aluseks oli kelmuses ja omastamises su\u0308u\u0308distatava eksministri Mailis Repsi (Keskerakond) kaitsja Kerese va\u0308ide 30. novembril 2021 Kuku raadio saates \"Sihik\", et sarnaselt Repsiga olevat ka Kallas pidanud oma su\u0308nnipa\u0308evapidu riigi kulul."}, {"text_idx": "#000014", "text": "Harju maakohtu hinnangul ei vasta see va\u0308ide to\u0303ele ning lisaks kahjutasu maksmisele peab Keres avaldama kahe na\u0308dala jooksul alates kohtuotsuse jo\u0303ustumisest Kuku raadio saates \"Sihik\" teade: \"Minu, Paul Kerese poolt 30. novembril 2021. aastal algusega kell 12 eetris olnud Kuku raadio saates \"Sihik\" avaldatud va\u0308ide, nagu oleks peaminister Kaja Kallas pidanud 17. juunil 2021. aastal su\u0308nnipa\u0308evapidu riigi kulul, on vale.\""}, {"text_idx": "#000015", "text": "Sarnased avaldused tuleb tal avaldada ka teistes meediakanalites, mis tsiteerisid tema juttu Kuku raadios. Nende hulgas on Postimehe paber- ja veebiversioon, Delfi portaalid ja uudised.tv3.ee."}, {"text_idx": "#000016", "text": "Kallasele ma\u0308a\u0308ratud hu\u0308vitise suurus on oluliselt suurem kui varasematel sarnastel pretsedentidel. Kohus selgitas seda sellega, et Keres tekitas Repsi kaitsmiseks teadlikult meedias skandaali, esitades Kallase kohta valefakte ja tema kohta ebao\u0303igeid va\u0308a\u0308rtushinnanguid, et juhtida negatiivset avalikku ta\u0308helepanu oma kaitsealuselt."}, {"text_idx": "#000017", "text": "Harju maakohtu otsuse peale saab edasi kaevata Tallinna ringkonnakohtusse."}, {"text_idx": "#000018", "text": "Kallas Pruunsillale: a\u0308rge katsuge vaigistada so\u0303numitoojaid"}, {"text_idx": "#000019", "text": "Keres no\u0303uab peaministrilt Pruunsilda puudutava jutu u\u0308mberlu\u0308kkamist"}, {"text_idx": "#000020", "text": "Kristo Heinmaa: vabal ajakirjandusel on oma hind, sageli liiga kallis"}, {"text_idx": "#000021", "text": "Pressino\u0303ukogu liikmed ja\u0308id Kallase ja Kerese vaidluse mo\u0303jude suhtes eriarvamusele"}, {"text_idx": "#000025", "text": "Saalihokiliidu president: kui liita naiskonna kogutud raha, on kate olemas"}, {"text_idx": "#000033", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000038", "text": "Saksamaa kehtestab piirikontrolli Poola ja Ts\u030cehhiga"}, {"text_idx": "#000047", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000052", "text": "ERR ta\u0308histab rahvusvahelist muusikapa\u0308eva meeleoluka programmiga"}, {"text_idx": "#000061", "text": "Erakondade juhid riigikogu patiseisu ei lahendanud"}, {"text_idx": "#000062", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000063", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]